हांगझोऊ कला और शिल्प संग्रहालय

हांगझोऊ कला और शिल्प संग्रहालय (चीनी: 杭州工艺美术博物馆) हांगझोऊ, चीन में एक संग्रहालय है।

इतिहास 
संग्रहालय की इमारत मूल रूप से टोनी गोंग यार्न फैक्ट्री थी, जिसे 1896 में स्थापित किया गया था। यह फैक्ट्री झेजियांग प्रांत की सबसे बड़ी कपास मिलों में से एक थी। 2009 में, हांगझोऊ नगरपालिका ने इमारत को एक संग्रहालय में बदलने का फैसला किया। 2011 में संग्रहालय पहली बार खोला गया था। इसके अलावा 2013 में, शिल्प मूर्तिकार ये लिजिया ने संग्रहालय में बॉक्सवुड कृतियों को उकेरा। 2016 से, संग्रहालय गूगल कला और संस्कृति मंच का हिस्सा रहा है। संग्रहालय ने 2019 में 17वां नैशनल म्यूज़ीअम्स टॉप टेन एक्सबिशन्स  पुरस्कार जीता। हांगझोऊ शहर की सांस्कृतिक विरासत को बढ़ावा देने के लिए 2020 में संग्रहालय ने वर्चुअल पाठ्यक्रमों की एक श्रृंखला का आयोजन किया।

संग्रह 
संग्रहालय को 6 प्रदर्शनी क्षेत्रों में विभाजित किया गया है, इसमें विभिन्न कलाकृतियां हैं जैसे कि मूर्तियां, चीनी मिट्टी की चीज़ें और धातु शिल्प। प्रदर्शनों में से एक सिहु रेशम की छतरी और फूयांग बांस पेपर हैं। संग्रहालय में चीनी कलाकारों की कृतियां हैं, जैसे कि टैंग डि की पेंटिंग, शाओक्सिंग के कलाकार झू ​​बिंगरेन की तांबे की सजावटी स्क्रीन आदि। संग्रहालय में हांगझोऊ के कलाकार चेन शुइकिन और किंग्टियन के कलाकार वू सोंगजियांग की कृतियां भी शामिल हैं। इसके अलावा, संग्रहालय में 21वीं सदी के फ़ुज़ियान प्रांत के दक्षिण-पूर्वी भाग से तेल-कागज के छत्र शामिल हैं। सितंबर 2012 में, "पोर्सलिन इन दी यूनवर्स- लार्ज स्केल आर्ट एण्ड लाइफ सरैमिक एक्सबिशन" नामक एक प्रदर्शनी का आयोजन किया गया था, जिसमें चीन के विभिन्न नगर पालिकाओं और प्रांतों के 50 से अधिक कला और शिल्प के स्वामी शामिल थे। संग्रहालय में किंग्टियन स्टोन नक्काशियां हैं, 2015 में, इन पत्थर की नक्काशी से संबंधित गतिविधियों को संग्रहालय में आयोजित किया गया था। अप्रैल 2018 में, संग्रहालय ने "पेंडोरा बॉक्स" नामक एक प्रदर्शनी आयोजित करने के लिए हांगकांग के लियांग यी संग्रहालय के साथ सहयोग किया, जो यूरोप से ऐतिहासिक कलाकृतियों को प्रदर्शित करता है, और हांगझोऊ कला और शिल्प संग्रहालय ने गहनों के प्रदर्शनियों के आसपास इंटरैक्टिव गतिविधियों का आयोजन किया। मार्च 2018 में, संग्रहालय ने "कटिंग दी फर्स्ट ब्रांच ऑफ दी स्प्रिंग ब्रीज: सिज़र कल्चर एक्सबिशन" नामक एक प्रदर्शनी शुरू की, जिसमें चीन से कैचियां  प्रदर्शित की गई थी, जिसमे प्रदर्शनी का कुछ हिस्सा शेन मिंगहुआ के संग्रह से आया था। मई 2019 में, संग्रहालय ने चीनी सिरेमिक के बारे में एक प्रदर्शनी आयोजित की, इस प्रदर्शनी में प्रसिद्ध सिरेमिक उत्पादन क्षेत्रों के 120 से अधिक कार्य शामिल थे। यह प्रदर्शनी हांगकांग चीनी सिरेमिक मूर्तिकला अनुसंधान संघ के सहयोग से थी। दिसंबर 2019 में, संग्रहालय ने झू जुनमिन द्वारा कांस्य की मूर्तियों के साथ एक प्रदर्शनी प्रस्तुत की। प्रदर्शनी समारोह में वांग यिंगज़ियांग, लियू ज़ियाओपिंग, झाओ जियानज़ोंग और फेंग रेनकियांग ने भाग लिया। प्रदर्शनी को हांगझोऊ सिविल आर्टिस्ट एसोसिएशन और हांगझोऊ कला और शिल्प उद्योग संघ द्वारा समर्थित किया गया था।

गेलरी

संदर्भ